Publication: Magyar Közlöny
Issue: MK-1999-127 (Year: 1999, Number: 127)
Era: 1990-2004
Section: szóló 168/1999. (XI. 24.) Korm. rendelet (a továbbiakban:
Paragraph Index: 149

5. § (2) bekezdés b) pontjában meghatározott szabványnak megfelelő — fényképet. Az Adatlapot a Szigr. 23. § (1) bekezdésében előírt ellenőrzési és egyeztetési feladat elvégzését követően a kérelmezővel — és ha szükséges, a törvényes képviselővel — alá kell íratni, és ezután azt záradékolni kell. A záradékolást csak abban az esetben szabad elvégezni, ha a körzetközponti jegyző közbenső intézkedésként ideiglenes személyazonosító igazolvány kiadására nem intézkedett. Amennyiben a körzetközponti jegyző ideiglenes személyazonosító igazolvány kiadására intézkedett, az előzőek szerint kiállított Adatlap záradékolására a szükséges személyazonosság megállapítási, adategyeztetési, illetve ellenőrzési feladatok elvégzéséig nem kerülhet sor. Az Adatlapot minden esetben iktatni kell. A záradékolt Adatlapról két darab fénymásolatot kell készíteni. Az Adatlap fénymásolatának egyik példányát át kell adni a kérelmezőnek, másik példányát irattárba kell helyezni. Az Adatlap eredeti példányát adatfeldolgozás, illetőleg az állandó személyazonosító igazolvány kiállítása céljából kísérőjegyzékkel — a belföldi Állami Futárszolgálat útján — haladéktalanul a Hivatalhoz kell továbbítani. A Hivatal a hozzá érkezett Adatlapon szereplő természetes személyazonosító adatok feldolgozásával elvégzi a Szigr. 23. § (2) bekezdésében foglalt adategyeztetést, amelynek eredményeként:

Source: https://magyarkozlony.hu/hivatalos-lapok/3f65624bc3cba07ed5caf5755c92079e1ed12dcf/dokumentumok/ff745512ea9878d76eef93f725fcfa332f297e28/letoltes